b"\n_START_ARTICLE_\nAppeldomstolen for England og Wales\n_START_PARAGRAPH_\nAppeldomstolen for England og Wales (Her Majesty's Court of Appeal in England, Court of Appeal of England and Wales eller bare Court of Appeal) er en domstol, der blev oprettet i 1875. Domstolen har s\xc3\xa6de i Royal Courts of Justice p\xc3\xa5 Strand i London._NEWLINE_Domstolens kriminalafdeling (Criminal Division) behandler sager, der appelleres fra Crown Court, mens domstolens civile afdeling (Civil Division) behandler sager, der appelleres fra Landsretten for England og Wales og fra County Court._NEWLINE_Sagerne kan sendes videre til Storbritanniens H\xc3\xb8jesteret.\n_START_SECTION_\nDommere\n_START_PARAGRAPH_\nDommerne kaldes Lords Justices of Appeal._NEWLINE_Efter nogle m\xc3\xa5neders tjeneste i Appeldomstolen udn\xc3\xa6vnes dommerne til medlemmer af Statsr\xc3\xa5det, og de kan herefter ogs\xc3\xa5 g\xc3\xb8re tjeneste i Statsr\xc3\xa5dets Retsudvalg, der er den \xc3\xb8verste domstol for Storbritannien og en del andre stater i Commonwealth."